钦定古今图书集成/理学汇编/文学典/第094卷 > 吴文泰
## 钦定古今图书集成/理学汇编/文学典/第094卷 > 吴文泰

按《苏州府志》：“文泰，字文度，吴县人。父子庶，好读书，宾
接士人以礼。文度刻苦成先志，六经百家，各究其指
归。喜为诗，虽忧困不废吟咏。吴山之麓有丁敏，字逊
学，以诗鸣。文度与游，日夕吟不休。人见其终日闭户，
突无烟，往视则方瞠目，相对忘饥，语益厉。洪武中，文
泰为涿州同知，谪戍云中，卒。有《愚庵集》。敏固穷而守”
志不回。永乐间，流落江淮，尝馆某氏师席。有故人自
远来访主家，无留意，即束书要客归。主惶恐，数谢过，
竟不就。饥寒死于道路。尝赋《策杖诗》，甚奇，有集一卷。